अब सरकारी स्कूलों में इंग्लिश मीडियम की तर्ज पर पढ़ाई होगी। शिक्षा विभाग ने इसका प्रस्ताव तैयार कर लिया है। हर जिले के कुछ चुनिंदा स्कूलों में प्रयोग के तौर पर इसे अगले साल से शुरू किया जायेगा। इन स्कूलों के लिए बेहतर शिक्षण कार्य करनेवाले सरकारी शिक्षकों को प्रतिनियुक्त करने की योजना बनायी गयी है।ड्ढr शिक्षा मंत्री बंधु तिर्की ने कहा कि नेतरहाट आवासीय स्कूल को ऑटोनॉमस का दर्जा जल्द दे दिया जायेगा। इसकी प्रतिष्ठा बढ़ाने के लिए राज्य सरकार हर तरह की मदद देगी। जरूरत पड़ी तो संसाधन भी मुहैया कराया जायेगा। नेतरहाट की तर्ज पर अन्य जिलों में स्कूल खोलने की प्रक्रिया शुरू कर दी गयी है। कहा कि 22 से 24 करोड़ की लागत से रांची में शिक्षा भवन का निर्माण कार्य इसी महीने शुरू हो जायेगा। इस बहुद्देशीय शिक्षा भवन में शिक्षकों के ठहरने के लिए रस्ट हाउस भी होगा। इस साल किताब वितरण में विलंब करनेवाले प्रकाशकों पर कार्रवाई तय है। इनके साथ मिलीभगत कर गड़बड़ी करनेवालों को भी चिह्न्ति कर कार्रवाई की प्रक्रिया शुरू हो गयी है।